**Cu privire la aprobarea Metodologiei de calculare**

**a pierderilor tehnologice la manipularea si**

**depozitarea produselor petroliere**

**în/din portul Giurgiulești**

Întru executarea prevederilor art. 128, alin. (1), lit. i) ale Codului vamal al Republicii Moldova, nr. 1149-XIV din 20.07.2000 (Republicat: Monitorul Oficial al Republicii Moldova, ediție specială din 01.01.2007, pag. 103)

**O R D O N:**

1. Se aprobă Metodologia de calculare a pierderilor tehnologice la manipularea si depozitarea produselor petroliere în/din portul Giurgiulești, conform anexei.

2. Metodologia de calculare a pierderilor tehnologice la manipularea si depozitarea produselor petroliere în/din portul Giurgiulești se publică în Monitorul Oficial al Republicii Moldova.

3. Metodologia de calculare a pierderilor tehnologice la manipularea si depozitarea produselor petroliere în/din portul Giurgiulești intră în vigoare din data publicării.

**Viceprim-ministru, Octavian CALMÎC**

**ministru**

Contrasemnat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(viceminiştri) (Secretar de stat)

Vizat: \_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(Executor) (direcţia generală (direcţia juridică) (subdiviziuni care au participat

infrastructura calității ) la procesul de elaborare/avizare)

și supravegherea pieței

Coordonat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(conducătorii subdiviziunilor structurale interesate)

Anexă

la Ordinul Ministerului Economiei

nr. din

**METODOLOGIA**

**de calculare a pierderilor tehnologice la manipularea si depozitarea produselor petroliere în/din portul Giurgiulești**

**DISPOZIȚII GENERALE**

1. Metodologia de calculare a pierderilor tehnologice la manipularea si depozitarea produselor petroliere în/din portul Giurgiulești (în continuare - Metodologia) este elaborată în conformitate cu prevederile art.128, alin. (1), lit. i) al Codului vamal al Republicii Moldova, nr. 1149-XIV din 20.07.2000 (Republicat: Monitorul Oficial al Republicii Moldova, ediție specială din 01.01.2007, pag. 103).

2. În sensul prezentei Metodologii termenii utilizați semnifică:

pierderi naturale (pierderi tehnologice) - pierdere (reducere a greutății, menținînd în același timp calitatea conform cerințelor documentelor de reglementare), care rezultă din proprietățile fizico - chimice ale produselor petroliere, impactul factorilor meteorologici și imperfecțiunile existente la moment de protecție împotriva evaporării și de aderență în timpul transportului, recepției, depozitării și livrării produselor petroliere;

norme de pierderi naturale (norme de pierderi tehnologice) - valoarea limită a pierderilor ireversibile, rezultate în mod direct din proprietățile fizico - chimice ale produselor petroliere în timpul operațiunilor de transport-marfă, precum și pierderilor inevitabile, datorate imperfecțiunii existente la moment la echipamentele utilizate (pierderi prin evaporare prin lipsa de etanșitate a pompelor, supapelor, echipamentelor tehnologice) și pierderi de aderență pe pereții interiori ai rezervoarelor și echipamentelor, mijloacelor de transport și conductelor.

manipulare – operațiuni tehnologice de pompare a produselor petroliere în scopul recepției, livrării acestora și de transfer dintr-un rezervor în altul în cadrul terminalului.

3. La pierderi naturale nu se atribuie pierderile produsului, datorate nerespectării cerințelor documentelor de reglementare, regulilor de exploatare și depozitare, consecințelor dezastrelor naturale.

4. Normele pierderilor tehnologice nu includ pierderile de reparație și curățirea rezervoarelor și a conductelor, pierderile accidentale și pierderea de furt, pierderile cauzate de dezastre naturale.

5. Pierderile tehnologice în cadrul terminalului petrolier al portului Giurgiulești provin din evaporarea produselor petroliere la depozitarea și manipularea acestora.

6. Pierderile prin evaporare depind în mod direct de următorii factori principali:

1) presiunea de vapori reală a produsului lichid;

2) variaţia temperaturii produsului din rezervor;

3) înălţimea spaţiului liber din rezervor (golul rezervorului);

4) diametrul rezervorului;

5) frecvenţa umplerilor şi golirilor rezervoarelor;

6) tipul rezervorului;

7) starea tehnică a rezervorului.

7. În cazul rezervoarelor cu capac fix, pierderile prin evaporare depind de tipul şi dimensiunile rezervorului, dotarea, starea tehnică şi starea vopselei, caracteristicile produsului depozitat, condiţiile locale de temperatură, înălţimea spaţiului de vapori şi timpul de depozitare.

8. În cadrul terminalului petrolier produsele petroliere utilizate sunt: benzina și motorina.

9. Depozitarea produselor petroliere se efectuiază în rezervoare cilindrice metalice verticale supraterane.

10. Operatiunile tehnologice utilizate pentru produsele petroliere în cadrul terminalului includ:

1) recepția (descărcarea):

a) de pe nava maritimă (barjă) –prin sistemul de conducte tehnologice – in rezervor;

b) din recipiente calea ferată (CF) – în rezervor;

c) din recipiente CF – în autocisternă.

2) livrarea (încărcarea):

a) din rezervor – prin conducte metalice în sistem închis - în autocisterne;

b) din rezervor – în recipient cale ferată (CF);

c) din rezervor – în nava maritimă (barjă);

d) din rezervor – prin furtune cu pompă mobilă - în autocisterne (la pomparea produsului petrolier din “stocul tehnic” al rezervorului).

11. Pentru normarea pierderilor tehnologice la depozitarea produselor în rezervoare metalice cilindrice verticale supraterane:

1) se utilizează valori medii pentru condiţiile de temperatură nediferenţiată pentru întreg teritoriul Republicii Moldova;

2) factorii de stare tehnică au valori medii.

12. Consumul tehnologic la luarea probelor vizînd calitatea produselor petroliere, plasate în depozitele petrolie reconstituie 0,04%.

**II. UTILIZAREA NORMELOR DE PIERDERI PRIN EVAPORARE ÎN PROCESUL MANIPULĂRII SI DEPOZITĂRII PRODUSELOR PETROLIERE**

13. Normarea pierderilor la depozitare este făcută în funcţie de tipul şi capacitatea rezervoarelor. La normarea pierderilor pentru rezervoare supraterane se ţine seama de culoarea vopselei de protecţie.

14. În anexele nr.3-5 la Metodologie, sînt prezentate normele pierderilor la depozitarea produselor petroliere, care sunt diferenţiate pentru perioadele de vară şi iarnă şi sînt exprimate în kg/tonă.

15. Pierderile la manipulare (primire-livrare) sînt generate în terminal pe parcursul următoarelor operaţii tehnologice:

1) descărcarea de pe navă (barjă) și din recipiente CF;

2) umplerea-golirea rezervoarelor;

3) încărcarea în autocisterne, în recipient CF și în nava maritimă (barjă).

16. Dacă aceeaşi cantitate de benzină trece în perioada raportată prin toate operaţiile de mai sus, pierderile se produc pentru fiecare operaţie în parte, în cantităţi proporţionale cu cantitatea manipulată. În multe situaţii, însă, cantităţile de produs care suportă operaţiile tehnologice în depozit sînt diferite.

17. O parte din produse se pot descărca din cisterne direct în autocisterne fără a mai fi trecute prin rezervoare.

18. Pierderile la manipulare depind de tipul operaţiei, de condiţiile locale de temperatură, de presiunea de vapori a produsului la temperatura de lucru şi de cantitatea manipulată.

19. Normele de pierderi pentru operaţiile de manipulare şi depozitare a produselor petroliere reprezintă pierderi cantitative din produsele menţionate, care datorită caracteristicilor fizico-chimice sînt supuse unui proces natural de evaporare.

20. În anexele nr.1 și 2 la Metodologie, sînt prezentate normele pierderilor pentru operaţiile de manipulare a produselor petroliere şi sînt exprimate în %.

21. Normele de pierderi prin evaporare pot fi acordate numai pe baza pierderilor cantitative efective, constatate la efectuarea inventarierii gestiunii sau cu prilejul predării-primirii produselor.

22. Normele de pierderi prin evaporare se aplică în funcţie de sezon, considerîndu-se perioada de vară de la 1 aprilie la 30 septembrie, iar perioada de iarnă de la 1 octombrie la 31 martie.

23. Normele de pierderi prin evaporare se pot aplica numai după verificarea faptică a cantităţilor de produse petroliere existente în gestiune.

24. Normele de pierderi prin evaporare se aplică numai la cantităţile de produse intrate efectiv în depozit, nu şi celor care trec numai scriptic prin depozit.

25. Pierderile prin evaporare se calculează lunar şi se compară cu pierderile înregistrate efectiv la gestionarea produselor.

26. Normele de pierderi sînt exprimate procentual pentru operaţiile de manipulare şi în kg/tonă pentru depozitare.

27. În vederea reducerii pierderilor prin evaporare în cadrul terminalului se vor întreprinde metode şi măsuri tehnico-organizatorice conform Orinului nr. 141 din 05.10.2007 al Ministerului Economiei și Infrasrtucturii „Referitor la Regulamentul cu privire la Metodologia de calculare a pierderilor tehnologice în procesul recepţionării, transportării, depozitării şi distribuirii produselor petroliere utilizate de instituţiile publice” (Monitorul Oficial al Republicii Moldova, 2007, nr.165-167, art.609).

|  |  |  |  |
| --- | --- | --- | --- |
| Anexa nr.1    **NORME**  **de pierderi la manipularea benzinelor auto** | | | |
| Denumirea operaţiei | Cantitatea de benzină la care se aplică norma de pierderi | Norma de pierderi la manipulare, % | |
| vara | iarna |
| Descărcare nava maritimă (barjă) și recipient CF | Cantitate descărcată | 0.053 | 0.046 |
| Umplere-golire rezervoare plasate suprateran | Cantitate intrată | 0.173 | 0.139 |
| Umplere-golire rezervoare de serviciu | Cantitate intrată | 0.068 | 0.048 |
| Încărcare autocisterne, recipiente CF şi nava maritimă (barja) | Cantitate încărcată | 0.071 | 0.062 |
| Încărcare autocisterne prin împroşcare | Cantitate încărcată | 0.158 | 0.128 |

Anexa nr.2

|  |  |  |
| --- | --- | --- |
| **NORME**  **de pierderi la manipularea motorinei\*)** | | |
| Produs | Normă maximă de pierderi la manipulare, % | |
| vara | iarna |
| Motorină | 0.03 | 0.05\*\*) |
| \*) Norma se aplică o singură dată la cantitatea manipulată în depozit, fiind acoperitoare pentru toate operaţiile de manipulare implicate.  \*\*) În cazul motorinei norma de pierderi este mai mare iarna, pentru că s-au avut în vedere şi pierderile rezultate prin aderenţa la peretele cisternei, autocisternei şi rezervorului la temperatura scăzută.  Anexa nr.3 | | |

|  |  |  |  |  |
| --- | --- | --- | --- | --- |
|  | NORME  de pierderi a benzinelor auto în prima lună la depozitarea în rezervoare \*) | | | |
| Tipul rezervorului | Volumul rezervorului, m3 | | | |
| de la 3000 pînă la 5000 | | mai mult de 5000 | |
| norme de pierderi la depozitarea benzinelor auto kg/t | | | |
| iarna | vara | iarna | vara |
| cilindric metalic suprateran | 0,155 | 0,458 | 0,136 | 0,407 |
| cilindric metalic suprateran cu ponton | 0,032 | 0,110 | 0,024 | 0,098 |

\*) Notă:

1. Atunci cînd rezervoarele sunt echipate cu sistem de captare a vaporilor de produse petroliere sau sistem de egalizare a nivelului din rezervoare (cu excepția pontoanelor) normele de pierderi la depozitare sunt reduse cu cantitatea de vapori captată, stabilită procentual și specificată în fișa de date la sistemul de captare aplicat.

2. Dacă temperatura produsului petrolier depozitat depășește 30 °C, indiferent de perioada anului, se aplică normele pentru perioada „vară” majorate de 1,5 ori.

3. În perioada de tranziție de la un sezon la altul al anului se aplică valoarea mai mare a normei de pierdere a produselor petroliere. În cazul în care timpul de depozitare cade pe diferite perioade ale anului, calculul pierderilor se efectuează separat pentru fiecare perioadă.

Anexa nr.4

|  |  |  |  |  |
| --- | --- | --- | --- | --- |
|  | NORME  de pierderi a benzinelor auto la depozitarea în rezervoare pentru perioada mai mare de o lună\*) | | | |
| Tipul rezervorului | Volumul rezervorului, m3 | | | |
| de la 3000 pînă la 5000 | | mai mult de 5000 | |
| norme de pierderi la depozitarea benzinelor auto kg/t | | | |
| iarna | vara | iarna | vara |
| cilindric metalic suprateran | 0,126 | 0,448 | 0,110 | 0,392 |
| cilindric metalic suprateran cu ponton | 0,033 | 0,121 | 0,033 | 0,106 |

\*) Notă:

1. Atunci cînd rezervoarele sunt echipate cu sistem de captare a vaporilor de produse petroliere sau sistem de egalizare a nivelului din rezervoare (cu excepția pontoanelor) normele de pierderi la depozitare sunt reduse cu cantitatea de vapori captată, stabilită procentual și specificată în fișa de date la sistemul de captare aplicat.

2. Dacă temperatura produsului petrolier depozitat depășește 30 °C, indiferent de perioada anului, se aplică normele pentru perioada „vară” majorate de 1,5 ori.

3. În perioada de tranziție de la un sezon la altul al anului se aplică valoarea mai mare a normei de pierdere a produselor petroliere. În cazul în care timpul de depozitare cade pe diferite perioade ale anului, calculul pierderilor se efectuează separat pentru fiecare perioadă

Anexa nr.5

|  |  |  |  |  |
| --- | --- | --- | --- | --- |
|  | NORME  de pierderi a motorinei la depozitarea în rezervoare \*) | | | |
|  | norme de pierderi la depozitarea motorinei, kg/t | | | |
| iarna |  |  | vara |
| în prima lună | 0,043 |  |  | 0,071 |
| pentru perioada mai mare de o lună | 0,005 |  |  | 0,010 |

\*) Notă:

1. Pierderile la depozitare a motorinei se calculează prin înmulțirea respectivei norme la cantitatea primită pe parcursul lunii curente a cantității de motorină în tone.